GYUNG 29
Zvn Saiq Pwe Jyungshuk
(Lew 23:23-25)
1Nyhet vkhyvp, das vnyeih lyis namoq paiq das xiklyis dvgeh huom chah: muh ma gis zwi: hauh nyeih lyis lvbuh muot chah. 2Yhensain lhyi xangh shom nhaiqdoeus nhang das zis ngheq dyei jyungshuk noeulu kyoh dvdoeu, yvnglus dvdoeu, dvzvn dyingh dah yvnglus lo nyhet doeu chi los chah. Hau dvnganh gas nos ma bos zis nghuot chah. 3Vgus gus jyo jyungshuk tsanlun coeu yah lhoeuq dah monh phudyei chah. Noeulu dvdoeu mas 6 paung, yvnglus mas 4 paung, 4yvnglus lo dvdoeu mas 2 paung bos chah. 5Yaunos jyungshuk khyvlyis beqlus dvdoeu eq phudyei chah. Heisoeh khyvlyis dius jens dah xiklyis cheihshang cho kuot chah. 6Haih zis gas lhamhmuh canh nyeih lyis vjangh ngheq dyei jyungshuk yahge nyah jyo jyungshuk, nyeih yau ngheq dyei jyungshuk yahge nyah jyo jyungshuk, zvbiq jyungshuk mas tsank phudyei chah. Haih zonoms jyungshuk xangh shom ka Yhensain lhyi nhaiqdoeus nhang.
Shangphu nyeih Jyungshuk
(Lew 23:26-32)
7Nyhet vkhyvp dah ci vnyeih lyis paiq das nyhenshang huom geh. Zonoms vzo goh, muh vzwi goh.8Yhensain lhyi xangh shom nhaiqdoeus nhang das zis ngheq dyei jyungshuk phudyei geh. Houka nos ma bos dah noeulu kyoh dvdoeu, yvnglus dvdoeu, dvzvn dyingh dah yvnglus lo nyhet doeu nghuot. 9Vgus gus jyo jyungshuk eq tsanlun coeu yah lhoeuq dah monh, noeulu mas monh 6 paung, yvnglus mas aiq kilogram, 10yvnglus lo dvdoeu mas 2 paung nghuot. 11Yaunos jyungshuk khyvlyis beqlus dvdoeu eq phudyei chah. Dius jens xiklyis cheihshang cho kuot dah beqlus phudyei yahge nyeih yau ngheq dyei jyungshuk yahge nyah jyo jyungshuk yahge zvbiq jyungshuk mas tsank phudyei chah.
Phunk pwe Jyungshuk
(Lew 23:33-44)
12Nyhet vkhyvp dvci oeng vnyeih lyis paiq das xiklyis huom geh. Yhensain lhyi chungh dah pwe nyhet nyeih kuot geh, muh vzwi goh. 13Cangxeih vnyeih lyis Yhensain lhyi nhaiqdoeus nhang dah xangh shom zonoms jyungshuk phudyei geh. Nos ma bos dah noeulu kyoh dvci somh doeu, yvnglus aiq doeu, dvzvn dyingh dah yvnglus lo dvci nyei doeu nghuot. 14Vgus gus tsanlun coeu yah lhoeuq dah jyo jyungshuk monh eq noeulu dvdoeu mas 6 paung, yvnglus dvdoeu mas 4 paung, 15yvnglo dvdoeu mas 2 paung yah dvgeh bos chah dah zvbiq jyungshuk nghuot. 16Yaunos jyungshuk khyvlyis beqlus dvdoeu eq phudyei chah. Haih zis gas nyeih yau ngheq dyei jyungshuk yah dvgeh nyah jyo jyungshuk yahge zvbiq jyungshuk mas tsank phudyei chah.
17Aiq vnyeih lyis nos ma bos dah noeulu kyoh dvci aiq doeu, yvnglus aiq doeu, dvzvn dyingh dah yvnglus lo dvci nyei doeu phudyei chah. 18-19Cangxeih vnyeih lyis bos chah dah gohtoeu jyungshuk dvnganh yah dvgeh phudyei chah.
20Somh vnyeih lyis nos ma bos dah noeulu kyoh dvci dvdoeu, yvnglus aiq doeu, dvzvn dyingh dah yvnglus lo dvci nyei doeu phudyei chah. 21-22Cangxeih vnyeih lyis bos chah dah gohtoeu jyungshuk dvnganh yah dvgeh phudyei chah.
23Nyei vnyeih lyis nos ma bos dah noeulu kyoh dvci doeu, yvnglus aiq doeu, dvzvn dyingh dah yvnglus lo dvci nyei doeu phudyei chah. 24-25Cangxeih vnyeih lyis bos chah dah gohtoeu jyungshuk dvnganh yah dvgeh phudyei chah.
26Oeng vnyeih lyis nos ma bos dah noeulu kyoh gau doeu, yvnglus aiq doeu, dvzvn dyingh dah yvnglus lo dvci nyei doeu phudyei chah. 27-28Cangxeih vnyeih lyis bos chah dah gohtoeu jyungshuk dvnganh yah dvgeh phudyei chah.
29Khyuk vnyeih lyis nos ma bos dah noeulu kyoh xet doeu, yvnglus aiq doeu, dvzvn dyingh dah yvnglus lo dvci nyei doeu phudyei chah. 30-31Cangxeih vnyeih lyis bos chah dah gohtoeu jyungshuk dvnganh yah dvgeh phudyei chah.
32Nyhet vnyeih lyis nos ma bos dah noeulu kyoh nyhet doeu, yvnglus aiq doeu, dvzvn dyingh dah yvnglus lo dvci nyei doeu phudyei chah. 33-34Cangxeih vnyeih lyis bos chah dah gohtoeu jyungshuk dvnganh yah dvgeh phudyei chah.
35Xet vnyeih lyis paiq das xiklyis huom geh, muh vzwi goh. 36Yhensain lhyi nhaiqdoeus nhang dah xangh shom zonoms jyungshuk khyvlyis nos ma bos dah noeulu kyoh dvdoeu, yvnglus dvdoeu, dvzvn dyingh dah yvnglus lo nyhet doeu ngheq phudyei chah. 37-38Cangxeih vnyeih lyis bos chah dah gohtoeu jyungshuk dvnganh yah dvgeh phudyei chah.
39Heika namoq toeuq toh dah pwe mha Yhensain lhyi ngheq dyei jyungshuk, jyo jyungshuk, zvbiq jyungshuk yahge nyenstap jyungshuk yah sen dah lyi tsain nghuot. Heika nyhen toh zis tyink jyungshuk, nghuot ya xihhonh jyungshuk thoq mas tsank phudyei zis nghuot.
40Housoeh las Moshe ka Yhensain nyang lyis tying toh zis dvnganh Israel dius jens lyis taiq kyoh.